סבטלאנה חורקינה

סבטלאנה וסילייבנה חורקינה (ברוסית: Светлана Васильевна Хоркина; נולדה ב-19 בינואר 1979 בבלגורוד, רוסיה) היא מתעמלת רוסייה בעבר. אלופה אולימפית בעלת 7 מדליות אולימפיות מהן 2 זהב מ-3 אולימפיאדות בהן השתתפה (בפרק זמן בו נערכו שלושה שינויים בחוקי הניקוד של ההתעמלות (Code of Points), היא בעלת 20 מדליות באליפויות עולם בהתעמלות מהן 9 זהב, 8 כסף ו-3 ארד.

חורקינה ידועה גם בשל הריקוד רב ההבעה שלה, הקושי הרב והיצירתיות של תרגיליה.

חורקינה המיתמרת לגובה של 1.65 ס"מ היא גבוהה הרבה מעבר למקובל עבור ענף הספורט שלה. היא ידועה בשל תנועותיה הארוכות והאלגנטיות, בתחילת דרכה ניסו לרפות את ידיה מעיסוק בהתעמלות בשל גובהה, אולם בסיועו של מאמנה כל השנים בוריס פילקין, היא יצרה תנועות שמתאימות לגובהה ומנצלות את כוחה. על שמה קרויים שמונה תנועות בקוד ניקוד התעמלות מכשירים (Artistic Gymnastics Code of Points). המכשיר בו הצטיינה ביותר היה המקבילים המדורגים, בהם היא זכתה בשני תארים אולימפיים וחמש אליפויות עולם בשנים 1995–2001. היא גם המתעמלת הראשונה שזכתה בשלושה תוארי קרב-רב באליפויות עולם.

חורקינה זכתה לפחות במדליית זהב אחת בכל אליפות עולם ומשחקים אולימפיים בהם השתתפה בין השנים 1995 ל-2003.

קישורים חיצוניים

 סבטלאנה חורקינה בפדרציה הבינלאומית להתעמלות
 סבטלאנה חורקינה (פורטוגזית)
 רשימת הישגים תחרותיים
 העמוד של סבטה אתר בלתי רשמי של סבטלאנה חורקינה
 מולטימדיה של חורקינה אתר לא רשמי של סבטלאנה חורקינה

הערות שוליים

מתעמלות רוסיות
אלופות אולימפיות: מקבילים מדורגים
אלופות עולם בהתעמלות
מתעמלות באולימפיאדת אטלנטה (1996)
מתעמלות באולימפיאדת סידני (2000)
מתעמלות באולימפיאדת אתונה (2004)
מתחרי רוקדים עם כוכבים (רוסיה)
אלופות אולימפיות מרוסיה
זוכות מדליית כסף אולימפית מרוסיה
זוכות מדליית ארד אולימפית מרוסיה
זוכות מדליית כסף אולימפית: התעמלות
זוכות מדליית ארד אולימפית: התעמלות
חברי הדומה הממלכתית
רוסיות שנולדו ב-1979
רוסים שנולדו ב-1979